# OBEC K v a k o v c e

### Čislo: SP 137/2015- 0943- 04 Pa Vranov n. T. 12. 08. 2015

**Východoslovenská ditribučná, a. s., Mlynská 31, 042 91 Košice, IČO: 36599361 -** Žiadosť o vydanie stavebného povolenia na stavbu**: „Domaša, RO Dobrá – úprava NN siete a DP“ v k. ú. Kvakovce**

**STAVEBNÉ POVOLENIE**

**Stavebník Východoslovenská ditribučná, a. s., Mlynská 31, 042 91 Košice, IČO: 36599361,** podala dňa 01. 04. 2015 žiadosť o vydanie stavebného povolenia na stavbu: „**Domaša, RO Dobrá – úprava NN siete a DP**“, ktorá sa má umiestniť a uskutočniť na pozemkoch mimo zastavaného územia k. ú. Kvakovce, v lokalite „Pod horou“, v trase podľa situácie osadenia stavby výkres č. 1 „Situácia“, projektu stavby predloženého na stavebné konanie.

*O umiestnení stavby bolo rozhodnuté územným rozhodnutím číslo: 529/2014- 04 zo dňa 12. 01. 2015.*

**Obec Kvakovce,** ako správny orgán a stavebný úrad príslušný podľa § 117 ods. l zákona číslo 50/1976 Zb. o územnom plánovaní a stavebnom poriadku, v znení nesk. predpisov (ďalej len stavebný zákon), v spojení s § 5 zákona číslo 71/1967 Zb. o správnom konaní v znení nesk. predpisov, podľa § 61 stavebného zákona prerokoval predmetnú žiadosť v  stavebnom konaní s dotknutými orgánmi a známymi účastníkmi konania a po preskúmaní podľa § 62 stavebného zákona rozhodol takto:

*Stavebníkovi:*

**Východoslovenská distribučná, a. s., 042 91 Košice, IČO 36599361,**

**podľa § 66 stavebného zákona a § 10 vyhl. č 453/2000 Z. z., ktorou sa vykonávajú niektoré ustanovenia stavebného zákona**

**p o v o ľ u j e**

**uskutočniť stavbu: „Domaša, RO Dobrá – úprava NN siete a DP“ – líniová energetická stavba** (§43a ods. 3 písm. i) stavebného zákona) **,** “, ktorá sa má umiestniť a uskutočniť na pozemkoch mimo zastavaného územia k. ú. Kvakovce, v lokalite „Pod horou“, v trase podľa situácie osadenia stavby výkres č. 1 „Situácia“, projektu stavby predloženého na stavebné konanie.

*Právo umiestniť a uskutočniť elektroenergetickú stavbu na pozemkoch iných vlastníkov, ktoré sa nachádzajú mimo zastavaného území k. ú. Kvakovce vyplýva zo zákona č. 251/2012 Z. z. o energetike v znení neskorších predpisov.*

**Členenie stavby na stavebné objekty:**

* SO 01 Silnoprúdové elektrické rozvody
  + - úsek 01 – VN vedenie zem, montáž
    - úsek 02 – VN vedenie vzduch, demontáž
    - úsek 03 – NN vedenie zem, montáž

**Predmet stavby**

Existujúca vzdušná distribučná sieť NN sieť v rekreačnej oblasti Domaša- Dobrá sa nahradí káblovou distribučnou NN sieťou v zemi. Kabelizácia časti NN siete sa uskutoční v trase existujúceho NN a VN vedenia. Úprava NN siete sa zrealizuje káblami typu NAVY-J 4x150 v zemi o dĺžke 300 m. V rozsahu úpravy NN vedenia sa prevedie rekonštrukcia existujúcich NN prípojok. Prechod kábla cez existujúce miestne komunikácie bude riešený metódou riadeného pretlaku. Po uložení kábla do výkopu a jeho zasypaní sa povrch uvedie do pôvodného stavu spevnením cesty, násypu, osiatím trávou.

**Projekt stavby vypracoval :**

- Ing. Vladislav Plocar, autorizovaný stavebný inžinier, reg. č. 5428 ⃰A2,

**Pre uskutočnenie stavby sa stanovujú tieto záväzné podmienky:**

**1.** Stavba bude umiestnená na pozemkoch mimo zastavaného územia katastrálneho územia Kvakovce, v trase podľa situácie umiestnenia stavby výkres č. „1- Situácia“, dokumentácie stavby predloženej na stavebné konanie a v súlade s podmienkami územného rozhodnutia 529/2014- 04 zo dňa 12. 01. 2015.

**2.** Stavba bude uskutočnená podľa projektu stavby, ktorý vrátane situácie osadenia stavby, ostatných časti projektu a projektu protipožiarnej ochrany stavby, odsúhlasený v stavebnom konaní dňa 12. 08. 2015, tvorí prílohu tohto stavebného povolenia pre stavebníka a stavebný úrad. Podstatné zmeny stavby sa nesmú uskutočniť bez súhlasu príslušného stavebného úradu. V zmysle § 46 stavebného zákona je projektant zodpovedný za správnosť a úplnosť vypracovania dokumentácie podľa § 45 ods. 2 staveného zákona.

**3.** V zmysle § 75, ods. l stavebného zákona stavebník pred začatím stavby je povinný zabezpečiť vytýčenie priestorovej polohy stavby v súlade s dokumentáciou stavby oprávneným geodetom. Doklad o vytýčení stavby stavebník predloží pri kolaudácií stavby.

**4. *Spôsob realizácie stavby*:** Stavba bude uskutočnená dodávateľským spôsobom. Vybraný zhotoviteľ stavby je povinný zabezpečiť výkon činnosti stavbyvedúceho autorizovanou osobou. Stavbyvedúci organizuje, riadi a kontroluje stavebné práce a činnosti na stavenisku a na stavbe a vedie o nich evidenciu v stavebnom denníku. Stavbyvedúci je oprávnený určovať začatie a skončenie jednotlivých stavebných prác a iných činností na stavenisku a na stavbe, dávať pokyny týkajúce sa vykonávania stavebných prác, organizácie práce a pohybu osôb na stavenisku a na stavbe, preberať stavebné výrobky, zisťovať ich vhodnosť a určovať ich umiestnenie a uskladnenie na stavenisku, dávať príkazy na okamžité zastavenie stavebných prác a iných činností na stavenisku a na stavbe, ak sa vyskytla prekážka, pre ktorú je ich ďalšie vykonávanie neprípustné, koordinovať poradie stavebných prác, vykázať cudziu osobu zo staveniska a zo stavby. Napojenie na el. sieť môže uskutočniť iba osoba s povolením.

**5. *Dopravné trasy:*** Prístup a príjazd k navrhovanej stavbe je po pozemnej komunikácii cesty III/5573. Stavebník a zhotoviteľ stavby sú povinný dbať pri vjazde na stavenisko a výjazde z neho, ako aj pri realizácií prác dbať na bezpečnosť cestnej premávky na komunikácií, dbať aby pri prevádzke motorových vozidiel a stavebných mechanizmov, ktoré sa budú používať pri výstavbe energetickej stavby, nedochádzalo k znečisťovaniu komunikácie a na komunikácii stavebník označí príslušným dopravným značením po dohode s dopravnou políciou OR PZ Vranov n. T. a s OÚ Vranov n. T. –O pre CDaPK.

**6.** V súlade s ust. § 46d stavebného zákona bude na stavenisku vedený stavebný denník, ktorý je súčasťou dokumentácie uloženej na stavenisku a budú v ňom zapisované všetky dôležité údaje o stavebných prácach, o vykonávaní stavebného dohľadu, štátneho dozoru, dozoru projektanta a nad vykonávaním stavby a autorského dozoru a o iných činnostiach ovplyvňujúcich stavebné práce a priebeh výstavby.

**7.** Pri uskutočňovaní stavby musia byť dodržané ustanovenia §§ 48- 53 stavebného zákona a platné ustanovenia vyhl. č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie, predpisy hygienické, bezpečnostné a príslušné právne a technické normy z oblasti realizácie pozemných stavieb.

**8. *Podmienky vyplývajúce zo záväzných stanovísk dotknutých orgánov a správcov sietí technického vybavenia územia:***

*8.1 Krajský pamiatkový úrad Prešov, č. KPUPO-2014/13335-2/459442/Ti zo dňa 30. 07. 2014:*

Stavebník je povinný v zmysle § 40 pamiatkového zákona a § 127 zákona č. 50/76 Zb. o územnom plánovaní a stavebnom poriadku v znení neskorších predpisov oznámiť každý archeologický nález Krajskému pamiatkovému úradu Prešov a urobiť nevyhnutné opatrenia, aby sa nález nepoškodil alebo nezničil.

*8.2 OU Vranov n. T. – OSoŽP- úšek štátnej vodnej správy, č. OU-VT-OSZP-2014/004318-02 zo dňa 09. 07. 2014:*

Predpokladaná stavba z hľadiska ochrany vodných pomerov je možná za nasledovných podmienok:

Vzhľadom na to, že stavba je situovaná v pobrežnej oblasti VN Domaša, ktorá je perspektívne zaradená medzi potencionálne zdroje vody určené pre úpravu na pitné účely a je situovaná v ochrannom pásme III. stupňa vodárenského zdroja toku Ondava, v profile Kučín, je potrebné dbať na to, aby stavebnou činnosťou a následným užívaním predmetnej stavby nedošlo k ohrozeniu povrchových, resp. podzemných vôd alebo neohrozili ich kvalitu.

*8.3. Okresný úrad Vranov n. T. - OCDaPK., č. OU-VT-OCDPK- 2014/004307 zo dňa 08. 07. 2014:*

Súhlasí za týchto podmienok: Nahradenie nevyhovujúcich časti NN siete novou káblovou NN sieťou v cestnom telese pozemnej komunikácie III/5573 na RO Domaša – Dobrá si vyžiada povolenie príslušného cestného správneho orgánu. Žiadosť je potrebné podať aspoň 30 dní pred pred samotnou realizáciou na Okresný úrad Vranov n. T., odbor cestnej dopravy a pozemných komunikácií. K žiadosti žiadateľ doloží súhlas majetkového vlastníka pozemnej komunikácie a súhlas ODI OR PZ Vranov n. T. na zvláštne užívanie.

*8.4 Správa a údržba ciest PSK, Oblasť Vranov n. T., č. 328/2014 zo dňa 30. 07. 2014:*

Po preštudovaní PD technické riešenie stavby podľa predloženej PD podmieňujeme dodržaním nasledovných podmienok:

* v mieste križovania vzdušného vedenia s cestou III/557003 musí spĺňať príslušnú STN z hľadiska podjazdných výšok,
* križovanie elektrického vedenia s cestou III. triedy realizovať kolmo na os vozovky podvŕtavkou v hĺbke min. 1,2 m pod niveletou vozovky s uložením v chráničke a štartovacie jamy budú umiestnené mimo spevnenej časti vozovky,
* podperné body žiadame umiestniť za cestné teleso tak, že nesmie dôjsť k narušeniu stability cestného telesa a odvodňovacích pomerov cesty a nesmú tvoriť pevnú prekážku,
* SÚC PSK, ako správca dotknutých ciest III. triedy žiada stavebníka, aby pred začatím a ôpo ich ukončení prizval zástupcu SÚC PSK, oblasť Vranov n. T. – vedúci stredisko (Peter Székely, tel. 09053388129) na preberacie konanie za účelom zhodnotenia stavu pred, počas a po realizácii prác,
* akýkoľvek iný zásah do telesa cesty III. triedy je potrebné vopred prejednať s majetkovým správcom komunikácie,
* pozemky pod cestou III/557003 nie sú vo vlastníctve PSK, preto týmto vyjadrením nie sú dotknuté nároky vlastníkov pozemkov dotknutých pripravovanou stavbou,
* žiadateľ zodpovedá za všetky škody, ktoré vzniknú správcovi komunikáce na ceste III. triedy v dôsledku jeho činnosti a na vlastné náklady ich musí odstrániť.

*8.5 VSD, a. s., Košice, č. 18224/2014 zo dňa 24. 11. 2014:*

S predloženou projektovou dokumentáciou po technickej stránke súhlasíme bez pripomienok.

Žiadame dodržať platné ustanovenia Zákona č. 251/2012 Z. z. o energetike, platné STN a Zásady bezpečnosti práce tak, aby pri realizácii nového elektrického zariadenia nedošlo k ohrozeniu bezpečnosti osôb, veci, majetku a nedošlo k narušeniu bezpečnej a spoľahlivej prevádzky el. zariadení.

*8.6 Slovak Telekom, a. s., Bratislava, č. 6611403605, zo dňa 26. 08. 2014:*

Na základe Vašej žiadosti o vyjadrenie Vám Slovak Telekom, a. s., dáva nasledovné stanovisko pre vyznačené záujmové územie: Dôjde do styku so sieťami elektronických komunikácií (ďalej len SEK) spoločnosti Slovak Telekom, a. s..

Stavebník, alebo zhotoviteľ je povinný dodržať Všeobecné podmienky ochrany SEK, ktoré sú neoddeliteľnou súčasťou tohto stanoviska. Zároveň je stavebník povinný rešpektovať následovné:

1. Existujúce zariadenia sú chránené ochranným pásmom (§68 zák. č. 351/2011 Z. z.) a zároveň je potrebné dodržať ustanovenia §65 zák. č. 351/2011 o ochrane proti rušeniu.

2. Vyjadrenie stráca platnosť uplynutím doby platnosti uvedenej vyššie vo vyjadrení, , v prípade zmeny vyznačeného polygónu, dôvodu žiadosti, účelu žiadosti, v prípade ak uvedené parcelné číslo v žiadosti nezodpovedá vyznačenému polygónu alebo ak si stavebník nesplní povinnosť podľa bodu 3.

3. Stavebník alebo ním poverená osoba je povinná v prípade ak zistil, že jeho zámer, pre ktorý podal uvedenú žiadosť je v kolízii so SEK Slovak Telekom, a. s. alebo zasahuje so ochranného pásma týchto sieti (najneskôr pred spracovaním projektovej dokumentácie stavby), vyzvať spoločnosť Slovak Telekom, a. s. na stanovenie konkrétnych podmienok ochrany alebo preloženia SEK prostredníctvom zamestnanca spoločnosti povereného správou sieti: Slíž Vladimír, [vladimir.sliz@telekom.sk](mailto:vladimir.sliz@telekom.sk), +421517723056.

4. V zmysle § 66 ods. 7 zák. č. 351/2011 Z. z. o elektronických komunikáciách sa do projektu stavby musí zakresliť priebeh všetkých zariadení v mieste stavby. Za splnenie tejto povinnosti zodpovedá projektant.

5. Zároveň upozorňujeme stavebníka, že v zmysle § 66 ods. 10 zák. č. 251/2011 Z. z. je potrebné uzavrieť dohodu o podmienkach prekládky telekomunikačných vedení s vlastníkom dotknutých SEK. Bez uzavretia dohody nie je možné preložiť – zrealizovať prekládku SEK.

6. Upozorňujeme žiadateľa, že v textovej časti vykonávajúceho projektu musí figurovať podmienka ST o zákaze zriaďovania skládok materiálov a zriaďovania stavebných dvorov počas výstavby na existujúcich podzemných kábloch a projektovaných trasách prekládok podzemných telekomunikačných vedení a zariadení.

7. V prípade ak na Vami definovanom území v žiadosti o vyjadrenie sa nachádza nadzemná telekomunikačná sieť, ktorá je vo vlastníctve Slovak Telekom, a. s., je potrebné zo strany žiadateľa zabezpečiť nadzemnú sieť proti poškodeniu alebo narušeniu ochranného pásma .

8. Nedodržanie vyššie uvedených podmienok ochrany zariadení je porušením povinnosti podľa § 68 zák. č. 351/2011 Z. z. o elektronických komunikáciách v platnom znení.

9. V prípade, že žiadateľ bude so zemnými prácami alebo činnosťou z akýchkoľvek dôvodov pokračovať po tom, ako vydané vyjadrenie stratí platnosť, je povinný zastaviť zemné práce a požiadať o nové vyjadrenie. Pred realizáciou výkopových prác je stavebník povinný požiadať o vytýčenie TKZ. Vzhľadom k tomu, že na Vašom záujmovom území sa môžu nachádzať zariadenia iných prevádzkovateľov, ako sú napr. rádiové zariadenia, rádiové trasy, televízne káblové rozvody, Slovak Telekom, a. s. týmto upozorňuje žiadateľa na povinnosť vyžiadať si obdobné vyjadrenie od prevádzkovateľov týchto zariadení.

10. Vytýčenie polohy telekomunikačných zariadení vykoná Slovak Telekom, a. s., na základe samostatnej objednávky do troch týždňov od jeho doručenia na adresu spoločnosti alebo ju odovzdáte technikovi: Fabuľa František, Ing., [frantisek.fabula@telekom.sk](mailto:frantisek.fabula@telekom.sk), +421 51 7712188, 0902614733. V objednávke v dvoch vyhotoveniach uveďte číslo tohto vyjadrenia a dátumu jeho vydania.

11. Stavebník alebo ním poverená osoba bez ohľadu vyššie uvedených bodov dodržať pri svojej činnosti aj Všeobecné podmienky ochrany SEK spoločnosti Slovak Telekom, a. s..

12. Žiadateľ môže vyjadrenie použiť iba pre účel, pre ktorý mu bolo vystavené. Žiadateľ je oprávnený poskytnuté informácie a dáta ďalej rozširovať, prenajímať alebo využívať bez súhlasu spoločnosti Slovak Telekom, a. s..

13. Žiadateľa zároveň upozorňujeme, že v prípade ak plánuje napojiť nehnuteľnosť na telekomunikačnú sieť úložným vedením, je potrebné do projektu pre územné rozhodnutie doplniť aj telekomunikačnú prípojku.

14. Poskytovateľ negarantuje geodetickú presnosť poskytnutých dát, Poskytnutie dát v elektronickej forme nezbavuje žiadateľ povinnosti požiadať o vytýčenie.

15. Prílohy k vyjadreniu: - Všeobecné podmienky ochrany SEK, - Situačný výkres obsahujúci záujmové územie žiadateľa.

**9.** Plochu pre skládky materiálov a zariadení stavebník pred začatím stavby prerokuje s Obcou Kvakovce (starosta obce). Skládkami nesmú byť obmedzované miestne komunikácie a súkromné pozemky, nesmie byť obmedzený prístup a príjazd k verejným objektom, k priľahlým stavbám alebo pozemkom, k sieťam technického vybavenia územia a k požiarnym zariadeniam.

**10.** Existujúcu zeleň, ktorá sa nachádza na území navrhovanej stavby, stavebník je povinný maximálne chrániť. Prípadnú potrebu odstránenia verejnej zelene, stavebník vopred prerokuje s Obcou Kvakovcea súkromnej zelene (kríky) s vlastníkom zelene. Na úpravu stromov a inej zelene nachádzajúcej sa v trase el. vedenia, sa vzťahujú platné ustanovenia zákona o energetike.

**11.** S odpadmi, ktoré vzniknú pri realizácii predmetnej stavby sa bude nakladať v zmysle platnej legislatívy v odpadovom hospodárstve. Využiteľné odpady budú zhodnotené v povolených zariadeniach na zhodnotenie odpadov činnosťou R1 až R12, nevyužiteľné odpady budú zneškodnené v povolených zariadeniach činnosťou D1 až D12 (napr. na skládkach na nebezpečný odpad, resp. inom zariadení, ktoré má na to povolenie od príslušného orgánu štátnej správy). Pôvodca bude viesť evidenciu o produkovaných odpadoch a do 31.01.podá na OÚ Vranov n. T. - OSoŽP hlásenie o vzniku odpadu a nakladanie s ním. O odovzdaní odpadu nasledujúcemu držiteľovi odpadu musí mať pôvodca odpadov doklad. S komunálnymi odpadmi sa bude nakladať v zmysle VZN Obce Kvakovce a najneskôr pred kolaudáciou stavby investor resp. dodávateľ predloží doklad OÚ Vranov n. T.- OSŽP, ako bolo naložené s odpadmi vzniknutými pri realizácii stavby (faktúry, protokoly, evidenčné listy a pod.).

**12.** Realizácia musí byť uskutočnená v súlade s platnými STN v oblasti energetiky, v súlade so zákonom č. 251/2012 Z. z. o energetike a o zmene niektorých zákonov a v súlade s ostatnými súvisiacimi normami a predpismi.

**13.** Pri umiestnení a uskutočnení stavby je stavebník a zhotoviteľ stavby povinný rešpektovať existujúce vedenia sieti technického vybavenia územia, realizácii chrániť ich pred poškodením a pri uložení navrhovaného podzemného NN vedenia dodržať priestorovú normu STN 73 6005.

**14.** V mieste navrhovanej stavby sa môže nachádzať aj iné neverejné siete vo vlastníctve jednotlivých vlastníkov nehnuteľností, napr. prípojky na inž. siete k existujúcim stavbám, odvodnenia pozemkov a pod., ktoré pri uskutočňovaní stavby je stavebník povinný rešpektovať a chrániť ich pred poškodením.

**15.** Pred začatím stavby stavebník je povinný zabezpečiť vytýčenie všetkých podzemných vedení inžinierskych sieti, prípadne prípojok k existujúcim stavbám, alebo odvodnení pozemkov prostredníctvom správcov a užívateľov.

*Doklad o vytýčení inžinierskych sieti predloží stavebník pri kolaudácii stavby.*

**16.** Stavebník je povinný umožniť orgánom štátneho stavebného dohľadu a nimi povereným znalcom, ako aj pracovníkom štátnej stavebnej inšpekcie vstupovať na stavenisko a do stavby, nazerať do jej dokumentácie a vytvárať tak podmienky pre spoľahlivý výkon štátneho stavebného dohľadu. Postup prác zhotoviteľ zapisuje do stavebného denníka stavby.

**17**.Pri stavbe sa majú použiť iba stavebné výrobky, ktoré spĺňajú harmonizované podmienky podľa osobitného predpisu (Čl. 4 až 6 nariadenia (EÚ) č. 305/ 2011), alebo podmienky podľa zákona číslo 133/2013 Z. z. o stavebných výrobkoch a o zmene a doplnení niektorých zákonov. Pri kolaudácií stavby musia byť preukázané SK certifikáty (vyhotovené v štátnom jazyku SR) na stavebné výrobky zabudované v stavbe, pokiaľ si tieto výrobky vyžadujú SK certifikáty, alebo SK technické posúdenie. Použiť iba stavebné výrobky, ktoré spĺňajú požiadavky z hľadiska ochrany zdravia, požiarnej bezpečnosti stavby, ochrany ŽP a pod., teda sú vhodné na použitie v stavbe.

**18.** V rámci uskutočňovania stavby je nutné dbať na ochranu majetku v súkromnom vlastníctve, t.j. dodržať projekt stavby, ktorý bol prerokovaný v stavebnom konaní. Konkrétnym osadením stavby do daného územia nesmie dôjsť k nepovoleným zásahom do súkromných pozemkov a stavbám na nich a k neoprávneným zásahom do sietí technického vybavenia územia.

*O náhradách škôd, ktoré by boli spôsobené na majetku iných vlastníkov vplyvom realizácie stavby povoľovanej týmto stavebným povolením, platia všeobecné ustanovenia o náhrade škody a ustanovenia § 11 zákona č. 251/2012 Z. z. o energetike.*

**19.** Vstup na cudzie pozemky je stavebník povinný oznámiť vlastníkom týchto pozemkov a dohodnúť podmienky vstupu. Ak vznikne vlastníkovi nehnuteľnosti pri uskutočňovaní stavby povoľovanej týmto stavebným povolením majetková ujma, má nárok na jednorázovú primeranú náhradu škody. Ak je vlastník nehnuteľnosti obmedzený pri obvyklom užívaní nehnuteľnosti, má nárok na primeranú jednorázovú náhradu za nútené obmedzenie užívania nehnuteľnosti. Nárok na náhradu škody alebo nárok na jednorázovú primeranú náhradu možno uplatniť u držiteľa povolenia, resp. ním poverenej fyzickej osoby alebo právnickej osoby, ktorí túto škodu alebo obmedzenie vlastníckych práv spôsobili, do šiestich mesiacov odo dňa, keď sa o tom poškodený dozvedel, najneskôr však do jedného roka od vzniku škody alebo od vzniku núteného obmedzenia užívania nehnuteľnosti, inak právo poškodeného na náhradu škody alebo na primeranú jednorázovú náhradu za nútené obmedzenie užívania nehnuteľnosti zaniká. Po ukončení prác na stavbe je stavebník, resp. ním poverená osoba povinný uviesť použité pozemky do pôvodného stavu, alebo ak to nie je možné, je povinný uhradiť vlastníkovi pozemku spôsobenú škodu.

**20.**Stavba „**Domaša, RO Dobrá – úprava NN siete a DP**“ povoľovaná týmto stavebným povolením, je stavba vo verejnom záujme, ktorá na cudzích nehnuteľnostiach je vecným bremenom spojeným s vlastníctvom konkrétnej dotknutej nehnuteľnosti v zmysle § 11 zák. č. 251/2012 Z. z..

Vlastník nehnuteľnosti má za zriadenie vecného bremena nárok na primeranú jednorázovú náhradu za výmeru, v ktorej je vlastník nehnuteľnosti obmedzený pri užívaní nehnuteľnosti v dôsledku uplatnenia zákonného vecného bremena a tento nárok možno uplatniť u držiteľa povolenia do šiestich mesiacov odo dňa, kedy sa vlastník nehnuteľnosti o uplatnení zákonného vecného bremena držiteľom povolenia dozvedel, najneskôr však do jedného roka, najneskôr však do jedného roka odo dňa uplatnenia zákonného vecného bremena podľa § 11 ods. 1 písm. f a g zák. č. 251/2012 odo dňa vykonania zápisu vecného bremena do katastra nehnuteľností, inak právo na primeranú jednorázovú náhradu za uplatnenie zákonného vecného bremena držiteľom povolenia zaniká. Držiteľ povolenia je povinný písomne oznámiť vlastníkovi nehnuteľnosti vykonanie zápisu vecného bremena do katastra nehnuteľností.

**21.** Stavenisko stavby povoľovanej týmto stavebným povolením musí byť zariadené a usporiadané v súlade s § 13 vyhl. č. 453/2002 Z. z. a musí spĺňať minimálne bezpečnostné a zdravotné požiadavky na stavenisko v zmysle Nariadenia vlády SR č. 396/2006 Z. z.. Musí byť označené ako stavenisko s uvedením potrebných údajov o stavbe a účastníkov výstavby. Musí byť zariadené a prevádzkované ta, aby bola zabezpečené ochrana zdravia ľudí na stavenisku a v jeho okolí, ako aj. ochrana životného prostredia. Na stavenisku musí byť po celý čas dokumentácia overená stavebným úradom, potrebná na uskutočňovanie stavby a na výkon štátneho stavebného dohľadu.

**22.** Pred začatím stavby stavebník zabezpečí vypracovanie realizačnej dokumentácie pre vyhotovenie stavby, ktorá podlieha osvedčeniu v zmysle zák. č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, v znení nesk. predpisov.

*Doklad o osvedčení dokumentácie predloží stavebník ku kolaudácii stavby.*

**23. Termín začatia stavby je stavebník povinný ohlásiť príslušnému stavebnému úradu.**

**24.** **Termín ukončenia stavby: 31. 12. 2016**

**Náklad stavby: 29 000 €.**

**21.** Po ukončení stavby je stavebník povinný podať návrh na jej kolaudáciu. K návrhu na kolaudáciu stavby je potrebné mimo iných dokladov priložiť doklad o vytýčení stavby, geodetické zameranie VN a NN rozvodov a doklad o vykonaní skúšok podľa § 12 vyhl. č. 508/ 2009 Z. z..

Stavbu je možné začať až po právoplatnosti tohto stavebného povolenia. V zmysle § 67 stavebného zákona stavebné povolenie stráca platnosť, ak stavba nebude začatá v lehote do 2 rokov, odo dňa právoplatnosti stavebného povolenia.

Podľa § 70 stavebného zákona je stavebné povolenie záväzné aj pre právnych nástupcov konania

***Rozhodnutie o námietkach účastníkov konania***

V rámci stavebného konania námietky k uskutočneniu stavby uplatnila Johana Baková, bytom Ondavská 927, Vranov n. T. (ako vlastníčka susednej nehnuteľnosti) –

na uvedenú námietku sa neprihliada.

O d ô v o d n e n i e:

Stavebník Východoslovenská ditribučná, a. s., Mlynská 31, 042 91 Košice, IČO: 36599361, podala dňa 01. 04. 2015 žiadosť o vydanie stavebného povolenia na stavbu: „Domaša, RO Dobrá – úprava NN siete a DP“, ktorá sa má umiestniť a uskutočniť na pozemkoch mimo zastavaného územia k. ú. Kvakovce, v lokalite „Pod horou“, v trase podľa situácie osadenia stavby výkres č. 1 „Situácia“, projektu stavby predloženého na stavebné konanie. O umiestnení stavby bolo rozhodnuté územným rozhodnutím číslo: 529/2014- 04 zo dňa 12. 01. 2015.

Realizáciou predmetnej stavby sa zabezpečí spoľahlivá a bezpečná dodávka elektrickej energie pre odberateľov Obce Kvakovce.

***Podľa § 61 stavebného zákona:***

*(1) Stavebný úrad oznámi začatie stavebného konania dotknutým orgánom, všetkým známym účastníkom a nariadi ústne pojednávanie spojené s miestnym zisťovaním. Súčasne ich upozorní, že svoje námietky môžu uplatniť najneskoršie pri ústnom pojednávaní, inak že sa na ne neprihliadne. Na pripomienky a námietky, ktoré boli alebo mohli byť uplatnené v územnom konaní alebo pri prerokúvaní územného plánu zóny, sa neprihliada. Stavebný úrad oznámi začatie stavebného konania do 7 dní odo dňa, keď je žiadosť o stavebné povolenie úplná.*

*(2) Od miestneho zisťovania, prípadne aj od ústneho pojednávania môže stavebný úrad upustiť, ak sú mu dobre známe pomery staveniska a žiadosť poskytuje dostatočný podklad pre posúdenie navrhovanej stavby.*

*(3) Stavebný úrad oznámi účastníkom začatie stavebného konania najmenej 7 pracovných dní pred konaním miestneho zisťovania prípadne ústneho pojednávania. Ak stavebný úrad upustí od ústneho pojednávania, určí, do kedy môžu účastníci uplatniť námietky, a upozorní ich, že sa na neskoršie podané námietky neprihliadne.*

*(4) Pri líniových stavbách alebo v odôvodnených prípadoch aj pri zvlášť rozsiahlych stavbách, stavbách s veľkým počtom účastníkov konania stavebný úrad upovedomí účastníkov o začatí stavebného konania verejnou vyhláškou najmenej 15 dní pred konaním miestneho zisťovania, prípadne ústneho pojednávania, a ak sa nekoná ústne pojednávanie, pred uplynutím lehoty určenej podľa odseku 3.*

*(6) Stavebný úrad upovedomí dotknuté orgány vždy jednotlivo. Tieto orgány sú povinné oznámiť svoje stanovisko v rovnakej lehote, v ktorej môžu uplatniť svoje námietky účastníci konania. Ak niektorý z orgánov štátnej správy potrebuje na riadne posúdenie dlhší čas, predĺži stavebný úrad na jeho žiadosť lehotu pred jej uplynutím. Ak dotknutý orgán v určenej alebo predĺženej lehote neoznámi svoje stanovisko k povoľovanej stavbe, má sa za to, že so stavbou z hľadiska ním sledovaných záujmov súhlasí.*

Na základe podanej žiadosti stavebný úrad dňa 23. 04. 2015 oznámil začatie stavebného konania a určil termín, do ktorého mohli účastníci konania a dotknuté orgány štátnej správy uplatniť prípadné námietky. Zároveň ich upozornil, že na neskôr uplatnené námietky a pripomienky, ktoré boli alebo mohli byť uplatnené v územnom konaní sa neprihliadne.

V rámci stavebného konania námietky k uskutočneniu stavby uplatnila Johana Baková, bytom Ondavská 927, Vranov n. T. (ako vlastníčka susednej nehnuteľnosti), ktorá nesúhlasí :

„Nesúhlasím so žiadnou stavbou na mojom pozemku. Polovica je v reštitučnom konaní a polovica je už vydaná.“ *- na uvedenú námietku sa neprihliada a to z dôvodu, že stavebný úrad v územnom rozhodnutí 529/2014- 04 zo dňa 12. 01. 2015 o umiestnení predmetnej stavby sa zaoberal námietkou o umiestnení predmetnej stavby nie na pozemku vo vlastníctve p. Jolany Bakovej a tejto námietke vyhovel v citovanom rozhodnutí..*

V rámci stavebného konania účastníci konania neuplatnili námietky k  uskutočneniu stavby. Oprávnené požiadavky dotknutých orgánov, ktoré sa vyjadrovali k dokumentácií predloženej na stavebné konanie boli zapracované do podmienok tohto rozhodnutia a musia byť akceptované pri uskutočňovaní stavby. Uskutočnenie stavby je v súlade s územnými zámermi Obce Tovarné.

V stavebnom konaní stavebný úrad posúdil návrh podľa § 62 stavebného zákona a zistil, že uskutočnenie stavby zodpovedá hľadiskám starostlivosti o životné prostredie a že navrhovaná stavba spĺňa požiadavky zák. č. 251/2012 Z. z. o energetike.

Oprávnené požiadavky dotknutých orgánov, ktoré sa vyjadrovali k dokumentácií predloženej na stavebné konanie boli zapracované do podmienok tohto stavebného povolenia a musia byť akceptované pri uskutočňovaní stavby.

Umiestnenie stavby je v súlade so záujmami Obce Sečovská Polianka a pri rešpektovaní podmienok uvedených v tomto rozhodnutí navrhovaná stavba nebude zhoršovať stav životného prostredia v danom území, ani nad mieru primeranú pomerom obmedzovať práva a oprávnené záujmy účastníkov konania.

Technické riešenie predložené na stavebné konanie tak ako ho rieši dokumentácia vypracovaná autorizovaným projektantom Ing. Stanislavom Počuchom, je v súlade s požiadavkami zákona č. 251/2012 Z. z.. o energetike a je v súlade s príslušnými právnymi predpismi a STN v oblasti energetiky. Dokumentácia stavby spĺňa požiadavky stanovené § 48 až 53 stavebného zákona. Stavebný úrad v priebehu konania nezistil dôvody, ktoré by bránili uskutočneniu stavby.

Po podrobnom preskúmaní predloženej dokumentácie a dokladov a na základe výsledkov stavebného konania stavebný úrad rozhodol tak, ako je uvedené vo výrokovej časti tohto rozhodnutia.

**P o u č e n i e:**

Podľa § 53 a § 54 ods. 1 a 2 zákona číslo 71/1967 Zb. o správnom konaní v znení neskorších predpisov, proti tomuto rozhodnutiu je možné podať odvolanie v lehote 15 dní odo dňa jeho doručenia Obci Sečovská Polianka, adr. Obecný úrad Sečovská Polianka, Hlavná 132/135, 094 14 Sečovská Polianka. Toto rozhodnutie je preskúmateľné súdom až po vyčerpaní riadnych opravných prostriedkov v správnom konaní.

##### 

**Mgr. Radovan KAPRAĽ**

##### starosta

**Príloha:**

- overená PD pre stavebníka

**doručí sa:**

- VSD a. s., Mlynská 31, Košice

- VSE, a. s., Mlynská 31, 040 01 Košice

- Obec Kvakovce – samosspráva

- Duda Stanislav, Zámutov 165, 094 15 Zámutov

- Polačková Silvia, Sedliská 167, 094 09 Sedliská

- SVP, š. p., OZ PBaH, Radničné nám.8, 965 55 Banská Štiavnica

- SPF, Búdkova 36, 817 47 Bratislava

- Zakovičová Marta, 091 01 Breznica 172

- Halaganová Helena, Dobrianskeho 1524/49, 069 01 Snina

- Kovaľ Peter, Staničná 1324, 093 01 Vranov n. T.

- Demko František, 094 02 Slovenská Kajňa 73

- Mitaľ Ladislav , Sídl. juh 1063/18, 093 01 Vranov n. T.

- Bak Ján, Nám. slobody 19/4, 040 01 Košice

- Baková Johana, Ondavská 927, 093 01 Vranov n. T.

- Bak Jozef, 094 15 Zámutov 298

- Bubnárová Janka, 094 12 Vechec 298

- Melník Martin, Slovenská Kajňa 212, 094 02

- Pelach Ján, Kvetná 159/4, 093 03 Vranov n. T.

- BETTER HOME Slovakia s. r. o., Hlavná 123, 080 01 Prešov

- UNITRADE Vranov n. T., s. r. o., Čemernianska 2, 093 03 Vranov n. T.

- Mgr. Segľová Marta, Pod Kalváriou 13514/42A, 08001 Prešov

- Ščerba Ján, Pakostov 135, 094 07 Pakostov

- JUDr. Jakubov František, Udavské 405, 067 31 Udavské

- RNDr. Bugata Peter, Slobody 2745/36, 058 01 Poprad- Spišská Sobota

- RNDr. Bugatová Tatiana, Slobody 2745/36, 058 01 Poprad- Spišská Sobota

- Čorba Slavomír, 087 01 Kračúnovce 229

- Daňko Slavomír, 082 61 Uzovský Šalgov 31

- Adriana Daňková, 082 61 Uzovská Šalgov 31

- Bartko Jozef, Lomnícka 350/29, 094 12 Vechec

* *Ostatní účastníci verejnou vyhláškou*

- Ing. Vladislav Plocar, VSD, a. s., Mlynská 31, 040 01 Košice

**Na vedomie:**

- Krajský pamiatkový úrad, Hlavná 115, 080 01 Prešov

- Okresný úrad OSoŽP – ŠSOH, ŠOP, ŠVS, Vranov n. T., Nám. Slobody 5

- Okresný úrad OCDaPK, Nám. slobody 5, 093 01 Vranov n. T.

- Okresný úrad, odbor pozemkový a lesný, Kalinčiakova ul., 093 01 Vrnov n. T.

- Okresný úrad - odbor Krízového riadenia, Vranov n. T., Nám. Slobody 5

- Správa a údržba ciest PSK, Jesenná 14, 080 01 Prešov

- MV-SR, Centrum podpory, odd. tel. služieb, Štúrova 7, 080 01 Prešov

- Okresné riaditeľstvo HaZZ OR Vranov n.T.

- Regionálny úrad verejného zdravotníctva Vranov n. T.

- MO SR, Agentúra správy majetku, DP Východ, Komenského 39/A, 040 01 Košice -

- SVP, š. p., správa povodia Bodrogu, A. Dubčeka 881, 093 01 Vranov n. T.

- VVS, a. s., OZ Huemnné, 060 01

- VVS, a. s., Mlynská ul. 1348, Vranov n. T.

- SPP- distribúcia, a. s., Mlynské nivy 44/b, Bratislava

- Slovak telekom, a. s., Poštová 18, Košice

- VSD, a. s., Mlynská 31, Košice

- ORANGE Slovensko, a.s., Metodova 8, 821 08 Bratislava

- Telefónica Slovakia, s. r. o., Einsteinova 24, 051 01 Bratislava